Har du kommet for sent på jobb og skyldt på den digitale alarmklokken?

Klokkeradioer og tidtakere på mikrobølger har vært forsinket i store deler av Europa de siste månedene. Årsaken: Samordningsproblemer mellom strømnettoperatører i Kosovo og Serbia.

Les også: Vil ikke utlevere Kosovos eksleder til Serbia

Konflikt gikk utover tiden

Siden midten av januar har de største kraftvirksomhetene i Kosovo og Serbia mislyktes i å balansere strømnettene sine.

Det har fått konsekvenser for nettverksoperatører i 25 europeiske land, og digitale klokker som henter takten fra strømnettet har siden midten av januar gått seks minutter for seny.

Laster Twitter-innhold Kunne ikke laste innhold, men du kan gå til twittermeldingen.

Sentralvarme-klokker og ovnsklokker er også blitt påvirket, men ikke datamaskiner eller smarttelefoner, skriver BBC.

Områdene fra Spania til Tyrkia, og fra Polen til Nederland er koblet til samme nettverk som opererer på én synkronisert frekvens, opplyser DW Science.

I Europa er den synkroniserte nettfrekvensen 50 Hz, ligger ikke frekvensen på det riktige nivået påvirker det takten til klokkene.

Storbritannia og noen nordiske land, inkludert Norge, er ikke berørt.

– Norge, Sverige og Finland er synkront, men vi er ikke synkrone med resten av Europa, forklarer Harald Hauglin, sjefingeniør i Justervesenet med ansvar for norsk tid.

Artikkelen fortsetter under bildet

FEIL TID: Både klokkeradioer, ovnsklokker og klokker på mikrobølgeovner i 25 europeiske land har blitt påvirket av den reduserte nettfrekvensen i Kosovo. Foto: Erlend Aas / NTB scanpix

Brøt forpliktelsen om å holde strømnettet stabilt

Forsinkelsen oppstod da Kosovo slet med å opprettholde strømbehovet sitt etter jul, – i slike situasjoner er nabolandet Serbia forpliktet til å bidra med energi for å holde det europeiske nettet stabilt, ifølge nettverksoperatøren Entso-e.

Men på grunn av Kosovo og Serbias stridigheter, ville ikke Serbia komme Kosovo til unnsetning.

Laster Twitter-innhold Kunne ikke laste innhold, men du kan gå til twittermeldingen.

Det tvang den europeiske frekvensen til å «avvike» fra den vanlige stabiliteten- som igjen påvirket klokkene.

– Avviket stoppet på tirsdag denne uken da Kosovo klarte å generere energien de trengte, sier Entso-es-talskvinne Susanne Nies til BBC.